title: Pantagruel (suterot)
text: Kotlik koe Paris, Pantagruel gulik vanpir nik ke Panurge. Beya ke battel va in pomar numen in cenyer va Loupgarou gulikeem do dan gazik ke Dipsodikeem ( Siputesikeem ) va Utopia gazaxo ke gadikye al olgalicuyur. Blira ke gadikye koe Gargantua neva ( 1534 ) zo pwader. Ede in va ayevafa gaara ( volsafa gu savekaf nuveem ke alkopik abdif feliik ) al belundar, soe va voda ke Jean des Entommeures eceyik grukagrupeyer. Do lembiewes eceyik, Gargantua va barlipalukskirafa geja ke Picrochole vegungik kev Grandgousier ( Piravisk ) gadikye vanmecobar. Kan kserara va Thélème ecey ke dan nuyucarietova tir tan krilt ke daavafa ayeva ke Rabelais, Jean zo gabler.